It daer na thoende daneel voirscr seke scepen brieve van arschot die
hij oic begheerde gelesen te hebbene en die gelesen sijnde Soe
begde daneel dat die meyer die scepen van arscot die nu sijn
manen soude oft sij die brieve niet van werden en hielden welc
scepen gemaent berieden hen en daer na seyden sij voe een
vonisse dat sij bleven bij de scepen brieve die hoir vorders
bezegelt hebben ia yemant en conde die wedprueve met scepen
brieven of met scepen monde
It haert van leeuwe voirs tuyght op sijn vorst dat hem wael
kerlic were dat int jair van xxix so hem best voersteet die hen
die te derre tijt int regivent vander stat van bruessel waen
en ter tijt als joffr mgriete wilen was van coudenbghe jans
wijf wilen was vander meynartshoven diemen hiet van hubtinge
aflivich worden was tallen plaetsen in brabant daer die voirs jan
erfgoede liggende hadde en zundlinge te leeuwe taerscot ende
daer omtrent deden condighen dat alle de gheene die hen enichs
rechts vermeten wen tot des selfs jans goeden comen souden voer
hen te bruessele om een yegelijcx besceit aen te horene Tuygende
voert dat hij te dre tijt sach te bruessele voe die hen vele goed
mane van arscot te wetens willeme vand meynartshoven
janne vander meynartshove henricke van bruessele en jane sty
pelaert Ende van leeuwe katlinen wouts dochter wilen was
vand meynartshove diemen luedt goutacker nu ttijt wettich wijf
daneels van zurpele voirscr en na eens yegelijcs redene en besceit
aengehoert so blevens die voirs ptien inde voirs stat van
bruessele die seyde voe een uutsprake en tminacie dat katline
nu daneels wijf van zurpele voirs wae die naeste levende
vanden erfgoeden jans wilen van hubtingen voirs tuyghende
voert dat boven desen die voirs stat van bruessele dese tminacie
en uutsprake te hoewert hielt noch sesse weken lanc op aven
tuere ocht voe hen yeman hedde gecomen die beter besceit bibracht
hedde en want bynne den voirs tide nyeman ands en quam
So dede de voirs stat van bruessele der voirg katlinen ovgeve
een scrijnken met vele erfbrieve dwelc onder de voirs stat
gesett was dit gedaen so seyde jan stypelart hedde hij gewete
dat wout vand meynartshoven noch een wettige dochter acht
gelaten hedde die te live bleve weren hij en were te bruessel met
comen maer nu wiste hij wel dat hij engheen recht aen de voirs
goede en hadde